Бекітемін: 26.12.2022 ж

Бөбекжай – бақша әдіскері:  Ж. Орынғали

| **ТӘРБИЕЛЕУ-БІЛІМ БЕРУ ПРОЦЕСІНІҢ ЦИКЛОГРАММАСЫ** | | | | | |
| --- | --- | --- | --- | --- | --- |
| **Білім беру ұйымы (балабақша/ шағын орталық, мектепалды сыныбы)** | «Балбөбек» бөбекжай-бақшасы МКҚК | | | | |
| **Топ/сынып** | **Кіші топ** | | | | |
| **Тобы, топтың реттік саны, атауы** | «Балапан» тобы | | | | |
| **Балалардың жасы** | **2 жасар балалар** | | | | |
| **Педагогтің аты-жөні** | Ж. Тұрымова | | | | |
| **Жоспардың құрылу кезеңі (апта күндерін, айды, жылды көрсету)** | **26.12 - 30.12.2022 ж.** | | | | |
| **Апта күндері** | ***Дүйсенбі*** | ***Сейсенбі*** | ***Сәрсенбі*** | ***Бейсенбі*** | ***Жұма*** |
|  |  |  |  |  |  |
| **Күн тәртібі** |  |  |  |  |  |
| **Балаларды қабылдау** | Таңғы сүзгі: балалардың терісін, дене қызуын, сыртқы келбетін тексеру. Балаларды жақсы көңіл күймен қарсы алу және оларға қолайлы жағдай жасау. Баланың көңіл күйін, оның жеке пікірін, қызығушылығын анықтау. **(сөйлеуді дамыту)** | | | | |
| **Ата-аналармен әңгімелесу, кеңес беру** | Әңгімелесу: "Балаға шырша қыста неге жасыл болғанын түсіндіру", "2-3 жасар баланың коммуникациялық қабілеттерінің ерекшеліктері", "Баланың мерекелік бұйымдарды әзірлеуге қатыстырудың маңызы және шарттары". | | | | |
| **Балалардың дербес әрекеті** (баяу қимылды ойындар, үстел үсті ойындары, бейнелеу әрекеті, кітаптар қарау және тағы басқа әрекеттер) | **"Еңбекке баулу"**  Мақсат-міндеттер. Табиғат бұрышындағы өсімдіктердің жапырақтарындағы шаңды көрсету, күтім жасау қажеттілігін түсіндіру; өсімдіктерді күтуде суарудың маңызын іс-тәжірибеде көрсету. | **"Еңбекке баулу"**  Мақсат-міндеттер. Үстел ойындары бұрышында сөренің шаңын сүрту және ойыннан кейін, барлық бөлшектерді орнына салудың үлгісін көрсету; бөлшектерін жинауға шақыру, қатыстыру; ойыншықтармен ойнағанда тазалық сақтау туралы түсіндіру. | **"Еңбекке баулу"**  Мақсат-міндеттер. Жуыну бөлмесінде жуыну әдебінің үлгісін көрсету; қолдарын сабындауға көмектесу, су ағымы астына өздері қоюын қадағалау; қолды сүлгімен сүртуді көрсету; тазалықты сақтау қажеттілігі туралы түсіндіру; орамалдың ілетін орнын, суретін көрсету. | **"Топтың ішін ретке келтір"**  Мақсат-міндеттер: Балаларды ересектерге көмектесуге үйрету, шкафтарды, ойыншықтарды тазалау. Еңбек дағдыларын, ұқыптылықты қалыптастыру. | **"Кітап бұрышын тәртіпке келтір"**  Мақсат-міндеттер: балалардың тазалыққа, тәртіпке деген ұмтылыстарын құптау, кітапты ұқыпты ұстауға қалыптастыру. |
| **"Шырша ойыншықтарын ыдыстарға түстеріне сай жина" дидактикалық ойыны.**  Мақсат-міндеттер. Балалардың түстерді қабылдау және ажырату сенсорлық қабілеттерін, қолдың ұсақ моторикасын дамыту, жасалған жаттығудан жағымды әсер алуға ынталандыру.  Құралдар: түрлі түсті пластик шырша ойыншықтары; ойыншықтардың әр түсі үштен кем емес болуы керек.  Шарты: шар денелі ойыншықтарды бірыңғай түстер бойынша төрт себетке топтастыру.  *"Шырша".*  Қызық-думан күн келді,  Жасыл шырша түрленді.  Аяз сүйіп, терленді,  Үйге кірді төрледі.  Ә. Табылдиев  **(көркем әдебиет, сөйлеуді дамыту, сенсорика)** | **"Шыршаны безендір" дамытушы жаттығуы.**  Мақсат-міндеттер. Балаларды түсі жасыл қатпа қағаздан қиылған шырша кескінін түрлі түсті дөңгелек ойыншықтармен безендіруге ынталандыру; жасалған жұмысына қарап, көркем сөз айтып, қуана білу қабілетін дамыту.  Құралдар: педагог балалардың әрқайсына түсі жасыл қатпа қағаздан қиылған шырша кескінін және түрлі түсті дөңгелек ойыншықтар жинақтамасын табақшаға салып қояды.  Шарты: өз түйсігіне сүйеніп, шырша кескінін ойыншықтармен безендіру.  - Шырша. Ә. Табылдиев (жалғасы)  Сылдырайды моншағы,  Шыршамыздың мол шамы,  Бізбен бірге жайдары  Жарқырады, жайнады.  **(көркем әдебиет, сөйлеуді дамыту, сенсорика)** | **"Аққаланы құрастыр" дидактикалық ойыны.**  Мақсат-міндеттер. Балаларды аққаланың денесін үстел бетіне салып құрастыруға ынталандыру; көлемі әртүрлі дөңгелектерді ажыратуға жаттықтыру; жасалған жұмыстың нәтижесіне қуана білу қабілетін дамыту.  Педагог әрбір балаға көлемі үш түрлі, ақ түсті дөңгелектерді, көздер, сәбізден мұрын, шелек пішіндерін жинақтап табақшаға салып ұсынады.  Жұмыс жасалғаннан кейін балалар педагогке ілесіп, көркем сөзді айтып, қимылдар жасайды.  - Аққала денесі дөп-дөңгелек, (қос қолдың сұқ саусақтарымен ауада үлкен шеңберлер сызу)  Дөңгелек басына киген көк шелек, (алақандармен бастың төбесін жабу).  Басады қос аяқтарын маймаңдап, (алақан ұштарымен үстел басын кезекпен соққылау)  Іздері де содан оның дөңгелек. (қос қолдың сұқ саусақтарымен ауада кішкентай шеңберлер сызу.  **(көркем әдебиет, сөйлеуді дамыту, дене шынықтыру)** | **"Қолғап" қимылды жаттығуы.**  Мақсат-міндеттер. Балаларды педагогтің соңынан көркем сөз жолдарының ырғағына, мазмұнына сай қимылдарды жасап, жағымды көңіл-күйге бөленуді үйрету; қолдың моторикасын, есте сақтау қабілетін дамыту.  - Балалар, ал қазір қолғаптарымызбен әдемі жаттығулар жасап, ойнап көрейік.  - Қане, қолғапты киеміз, (алақандарды өзара уқалау)  Бір қолды салып көреміз, (бір қолмен екіншіні сипау)  Екінші жұп қолғапты (екінші қолымен бірінші қолды сипау)  Киіп алсақ – жарап тұр. (алақандармен ары-бері бұраңдау)  **(сөйлеуді дамыту, дене шынықтыру)** | **"Сыяды-сыймайды" дамытушы ойыны.**  Мақсат-міндеттер. Балалардың заттардың үлкен және кішкентай болуы туралы ұғымдарын қалыптастыру; үлкен және кішкентай ойыншықтарды, заттардың көлемдеріне сай үлкен және кішкентай қорапшаларға жинауға жаттықтыру; дұрыс орындалған тапсырма нәтижесінен жағымды әсер алу қабілетін дамыту. Педагог алдымен балаларға үлкен және кішкентай қорапшаларды көрсетеді. Балалардың бір-бірінен соң шығып, бір ойыншықтан алып, көлеміне қарай екі қорапқа салады. Балалар өз әрекеттерін "сыяды" және "сыймайды" сөздерімен сүйемелдейді.  **(сенсорика)** |
| **Таңертеңгі жаттығу** | **Жалпы дамытушы жаттығу**  1. Бастапқы қалып аяқты алшақ қойып, допты оң қолмен ұстап тұру.  1–1 екі қолды жан-жаққа созу, қайтадан допты алу.  1–2 бір қолды алға созып, допты сол қолға ауыстыру,  екі қолды жан-жаққа созу, бастапқы қалыпқа келу (3 рет).  2. Бастапқы қалып аяқты алшақ қойып, допты алдыда екі қолмен ұстап тұру.  2–1 жерге отыру, допты жерге қою.  2–2 бастапқы қалыпқа келу;  2–3 жерге отыру, допты жерге қою;  2–4 бастапқы қалыпқа келу (4 рет);  3. Бастапқы қалыпаяқты алшақ қойып, допты алдыға екі қолмен ұстап тұру.  3–1 еңкею, допты жерге қою.  3–2 бастапқы қалыпқа келу;  3–3 еңкею, допты жерге қою;  3–4 бастапқы қалыпқа келу (3 рет).  **(мәдени-гигиеналық дағдылар, дене шынықтыру)** | | | | |
| **Таңғы ас** | **Гигиеналық дағдылар**  Балалардың тәбетін ашу. Өздігінен тамақтануға ынталандыру.  - Дастарқанның әдемісін-ай,  Тағамның (ботқаның, көженің, сорпаның, қуырдақтың) дәмдісін-ай.  Тамақты тауысқан балақай  Ең күшті болады. Пай, пай ...  Д. Ахметова  **(мәдени-гигиеналық дағдылар, көркем сөз)** | | | | |
| **Ұйымдастырылған іс-әрекетке дайындық** | **Таңғы сәлемдесу.**  Жарқырап күн де ашылды,  Айналаға гүл шашылды.  Қайырлы күн! Біз еңбекқор баламыз!  Қайырлы күн! Біз көңілді баламыз!  Мақсат-міндеттер: сәлемдесу рәсіміне дағдыландыру; дағымды эмоцияларды дамыту.  **Дербес ойын әрекеті.**  Мақсат-міндеттер: балаларды ойыншықтармен бөлісіп, тату ойнауды үйрету.  **(сөйлеуді дамыту)** | | | | |
| **Білім беру ұйымының кестесі**  **бойынша ұйымдастырылған іс-әрекет** | **Дене шынықтыру**  "Біз қалай өрмелейміз?"  Мақсат-міндеттер. Балаларды доға астынан еңбектеп өту іскерліктерін жетілдіру; кеглилармен жалпы дамыту жаттығуларын жасау; қол, дене, аяқ бұлшықеттерін, ептілік қабілеттерін дамыту; тыныс алу жаттығуы арқылы төрттағандап еңбектеп өтуге ынталандыру; жабайы жануар аюдың қорегі жайлы білімдерін толықтыра отырып, қимылды ойынға қызығушылықтарын ояту. | **Музыка**  "Көңілді қыс".  Мақсат-міндеттер. Балаларда көңілді музыканы тыңдай отырып, шаттық көңіл күйге бөлену сезімін қалыптастыру; әнді тыңдап, сипатын ажырата білуге үйрету; көңілді музыка әуенімен ырғақтық қимылдарды жасай білуге машықтандыру; қыс мезгілінің қызықтарымен таныстыру. | **Дене шынықтыру**  "Біз қалай өрмелейміз?"  Мақсат-міндеттер. Балаларды доға астынан еңбектеп өту іскерліктерін жетілдіру; кеглилармен жалпы дамыту жаттығуларын жасау; қол, дене, аяқ бұлшықеттерін, ептілік қабілеттерін дамыту; тыныс алу жаттығуы арқылы төрттағандап еңбектеп өтуге ынталандыру; жабайы жануар аюдың қорегі жайлы білімдерін толықтыра отырып, қимылды ойынға қызығушылықтарын ояту. | **Дене шынықтыру**  "Дені саудың - жаны сау".  Мақсат-міндеттер. Балаларды доға астынан еңбектеп өту іскерліктерін пысықтау; жалпы дамыту жаттығуларын жасауда қол, дене, аяқ бұлшықеттерін, ептілік қабілеттерін жетілдіру; оқу қызметін пысықтау, қорытындылау. | **Мүсіндеуден ойын-жаттығу**  "Шырша моншақтары".  Мақсат-міндеттер. Балаларды ермексаздың тұтас бір бөлігін алақанда айналдыра илеп, домалақ пішін жасауға үйрету; алақанда мүсіндеу тәсілдеріне жаттықтыру; құрдастарымен ойнау арқылы жағымды эмоционалды сезімге бөлене білу қабілетін қалыптастыру. Балалардың ермексазбен жұмыс істеуге қызығушылықтарын ояту; сабақта мәдени қарым-қатынас пен адамгершілік ережелеріне тәрбиелеу. |
| **2- таңғы ас** | Тағамның атауын есте сақтауға, тазалыққа бейімдеу. "Тәбетіміз ашылды. Ас болсын!" **(мәдени-гигиеналық дағдылар, сөйлеуді дамыту, көркем сөзді қайталау)** | | | | |
| **Серуенге дайындық** | Балаларды өз киімдерін тануға, атауға, өз шкафын таңбалауыш арқылы табуға үйрету. **(мәдени-гигиеналық дағдылар, дербес әрекет)** | | | | |
| **Серуен** | **Қардың жауғанын бақылау. (қоршаған ортамен танысу, сөйлеуді дамыту)**  Мақсат-міндеттері. Маусымдық құбылыс - қардың жаууы туралы білімдерін бекіту.  **Ересек адамдармен бірге орындалатын қарапайым еңбек тапсырмалары:** ауладағы қарды белгілі бір жерге күрекпен салу; кіреберіске апаратын жолды тазарту. **(еңбек дағдылары)**  Мақсат-міндеттері. Жұмысқа жауапкершілікпен қарауды қалыптастыру; ұжымдық тапсырмаларды орындауға үйрету.  **Қимыл-қозғалыс ойындары: "Аяз ата", "Қар айналады". (дене шынықтыру)**  Мақсат-міндеттері.  Өзіне тән қимыл-қозғалыстарды жасай білуге ​​баулу; өз әрекеттерін ойынға қатысушылардың әрекеттерімен байланыстыруды үйретуді жалғастыру.  **Өзіндік еркін ойын әрекеттері: "Нысанаға тигіз". (дене шынықтыру)**  Мақсат-міндеттері. Дәлдікті дамыту, нысанаға затты дәлдеп лақтыруға үйрету. | **Қоян ойыншығын бақылау (ақ қоян). (қоршаған ортамен танысу, сөйлеуді дамыту)**  Мақсат-міндеттер. Балалардың көңілін қоян ойыншығына аудару; қоянның тоны ақ, ұзын құлағы, қимылдары туралы ұғымдарды қабылдауға ынталандыру, жасалған жаттығудан жағымды әсер ала білу қабілетін қалыптастыру.  Педагог ақ қоян ойыншығын көрсетіп, оның сыртқы сипатын байқатады.  - Балалар, біздің қонағымызды таныдыңдар ма? Бұл не?  - Жарайсыңдар, бұл қоян.  - Қоянның терісі сұр ма?  - Қоянның терісі ақ. Жарайсыңдар!  - Қоянның қандай дене бөлшектері бар?  - Иә, Әлижан, ұзын құлақтары бар.  - Қоян құлықтарымен қалай қимылдайды?  - Барлығымыз көрсетейікші. Жарайсыңдар!  - Қараңдаршы, ақ қоян жылы ақ тонын киіп алды. Қоян қуанып қалды. Сендерді бірге ойнауға шақырады.  - Қоян қорқақ,  Ұзын құлақ.  Бұта түбінде,  Қасқырға көрінбей,  Ақ қарда жатыр,  Тыныш қана, үндемей.  Д. Ахметова  **Еңбекке баулу тапсырмалары:** балаларды сұхбатхана орындықтарын қардан тазалауға шақыру. **(еңбек іс-әрекеті)**  Мақсат-міндеттер: балаларды қарапайым еңбек әрекеттерін жасауға машықтандыру; тазалыққа, еңбексүйгіштікке тәрбиелеу.  **"Бері шыға ғой, қоян!" қимылды ойыны. (дене шынықтыру)**  Мақсат-міндеттер. Балаларға шеңбер бойымен жүріп, барлығымен топтасып, "Бері шыға ғой, қоян!" сөздерін айтып, көрсетілген қимылдарға еліктеу қабілеттерін жетілдіру.  Педагог балалардың бірін "Қоян" атап, барлығымен бірге оны шақырады. Шақырылған қоян ортаға шығып, қимылдарды жасайды (педагог үлгіні көрсете алады), балалар қайталайды.  - Бері шыға ғой, қоян!  Ақ құлақтармен ойна!  Былай көрсет,  Былай көрсет,  Ақ құлақтармен ойна!  **"Тегіс жолмен жүреміз" ойын жаттығуы. (дене шынықтыру)**  Мақсаты: алға қарай жылжи отырып, қос аяқпен секіруге жаттықтыру. | **Жалауларды бақылау. (қоршаған ортамен танысу, сөйлеуді дамыту, көркем әдебиет)**  Мақсат-міндеттері. Балалардың көңілдерін учаскенің мерекелік тақырыпқа безендірілгеніне көңіл аудару, түрлі түсті жалаушалардың желде желпілдегенін байқату.  - Қараңдар,  Таң қалмаңдар.  Мерекеге дайындалдық,  Жіпке жалаулар ілдік.  Желге желбіреп олар  Бізге көзайым болар.  - Балалар, бұлар не?  - Жалаулардың түстері қандай?  - Жалаулар не істейді?  - Жалаулар желпілдейді. Қанекей, қолдарымызбен көрсетейік.  **Еңбекке баулу тапсырмалары:** балаларды жерге түскен ұсақ бұтақтарды жинауға шақыру.  Мақсат-міндеттер: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге, баулу; жағымды эмоцияларды дамыту.  **Жалаушалармен ойын.**  Мақсат-міндеттер. Балаларды көркем сөзді тыңдап, ырғағына сай жалаушаларды ұстап қимылдауға үйрету, соңғы "жалауша" сөздерін сигнал ұқсап қабылдап, қосылып айтып, қолдарды көтеріп, жоғарыға бұлғауға ынталандыру.  *"Жалауша".*  - Не деген тамаша!  Қолымда таяқша,  Көк, жібектей, мата,  Желбіреген жалауша!  Д. Ахметова  **"Ирелеңдеген жолдармен" ойын жаттығуы.**  Мақсат-міндеттер: асфальт бетіне салынған (жерде жатқан арқан бойымен) ирелеңдеген сызықтардың бойымен жүруге жаттықтыру; арақашықты сақтауға баулу. | **Қардың тереңдігін бақылау. (қоршаған ортамен танысу, сөйлеуді дамыту)**  Жұмбақ.  Көктен түсіп көбейді,  Ұқсайды өзі шекерге,  Бірақ ешкім жемейді,  Жерде жатыр бекерге.  Ол не? (Қар).  Бақылау: балалардың көңілін ауланың қай жерлерінде қалың қар жатқанына аудару, қардың қаншалықты терең екенін білуді ұсыну. Балаларға метрді көрсету және қардың әр жердегі қалыңдығын өлшеу; қалың қарды күрекпен қазып, қардың қалыңдығына назар аудару.  **Қимылды ойын. «Ақшақарды ізде». (дене шынықтыру)**  Ептілікті, шапшандықты дамытатын, кеңістікті бағдарлауды қажет ететін, қимыл түрлерін өзгертіп отыратын ойындарға қызықтыру.  **Еңбек:** гүлзарды жинастыруды ұйымдастыру. (еңбек дағдылары)  Қарды тоқтату жөніндегі пікірді қалыптастыру (қарды тоқтатады, жел соққанда), қардан кедергілер жасау, тәрбиешіге көмектесу. Тапсырманы орындау, бірлесіп атқарудың кішігірім тәсілдерін қалыптастыру.  **Өз бетімен ойындар:** өз құрдастарымен 2-3 рөлден тұратын ойын ойнағанда бірлесуге талаптандыру, рөлді бөлу, ойын тәртібін орындау, жалпы ойын шартына сәйкес әрекет ету. **(ден**е шынықтыру) | **Терезедегі қырауды бақылау. (қарым-қатынас іс-әрекеті, танымдық іс-әрекеті, зерттеу іс-әрекеті, еңбек іс-әрекеті)**  Жұмбақ.  Өнері жоқ, қолы жоқ, Сурет салуды біледі. (терезедегі қырау).  Ырым. Егер терезелердің екі әйнегі де буланса, аяз күшейе түседі.  Бақылау: шыныдағы өрнектердің пайда болуы туралы түсінік беру. Жылы, сулы булар салқын терезелер шынысына буланып бір-бірімен біріктіріледі, мұзды кристалға айналады да керемет гүлдері бар мұзды бау-бақша пайда болады. Табиғаттың қысқы құбылыстарын байқауға және құбылыстарды атауға әрі қарай үйрету.  **Қимылды ойын: «Қасқұлақ» (Волк) (қазақ халқының ойыны). (дене шынықтыру)**  «Қасқұлақтан» тығылып алаңда бағдарлай білуді бекіту. Ойын ережесін сақтау («қасқұлақ» сөзді атаса сол адам өз орнында қалу керек), «күзетші» тобынан «қасқұлақты» қуу міндетті. Ойынды өзінің және басқа ойыншының әрекетімен келістіре білуін дамыту.  **Еңбек:** мұз жолын жасау. Тәрбиешімен бірге жауапкершілікпен жолға су құйып мұз айдынын жасауға үйрету. Еңбек етуге тәрбиелеу. (еңбек дағдылары)  **Өз бетімен ойындар:** ойында өз әрекетін жолдастарының әрекетімен келістіре білуге ынталандыру. |
| **Серуеннен оралу** | **Серуеннен кейін беті-қолымызды сумен тазалап жууға дағдыландыру.**  Сылдырлайды мөлдір су,  Мөлдір суға қолыңды жу.  Жуынсаң сен әрдайым,  Таза бетің, маңдайың.  **(мәдени-гигиеналық дағдылар)** | | | | |
| **Түскі ас** | **Гигиеналық дағдылар**  Балалардың тәбетін ашу. Өздігінен тамақтануға ынталандыру.  - Дастарқанның әдемісін-ай,  Тағамның (ботқаның, көженің, сорпаның, қуырдақтың) дәмдісін-ай.  Тамақты тауысқан балақай  Ең күшті болады. Пай, пай ...  Д. Ахметова  **(мәдени-гигиеналық дағдылар, көркем сөз)** | | | | |
| **Күндізгі ұйқы** | Балалардың тыныш ұйықтауына жағымды жағдай туғызу. | | | | |
| **Бірте-бірте тұрғызу, сауықтыру шаралары** | **Оятпақ. Төсекте жатып керіліп-созылу, жаттығу жасау, өзін-өзі уқалау.**  Балалар әуезді музыка әуенімен оянады, содан кейін кереуеттің үстінде жатып, 5-6 жалпы даму жаттығу орындайды.  Басты оңға, солға бұру.  Қолды, ішті, аяқты, өкшені жеңіл сипау.  Екі аяқтың тізесін бүгіп, екі қолмен құшақтау және біртіндеп түзету.  **"Көңілді аяқтар" жаттығуы.**  Аяқтарды биік көтер, міне былай,  Топ, топ, топ!  Көңілдірек! Биігірек! Міне былай:  Хоп, хоп, хоп!  Қоңыраулар сыңғыр-сыңғыр,  Қатты-қатты , сылдыр-сыңғыр!  Шап жүйрігім, шап-шап,  Тпру - ру -у, тұлпарым:  Тоқтат! Тоқтат!  Шынықтыру шаралары. Дымқыл сүлгімен сүртіну.  Жалпақ табандылықтың алдын алу мақсатында денсаулық кілемшелерімен жүру.  Мәдени-гигиеналық дағдыларды жүзеге асыру жайындағы білімдерін бекіту.  "Сылдыр, сылды, сылдыр су" ойын жаттығуы.  **(мәдени-гигиеналық дағдылар, дене шынықтыру)** | | | | |
| **Бесін ас** | Алдына қойған асқа назар аударту; дастарқан басында отыру мәдениеті, тамақтану мәдениетіне баулуға бағытталған жеке-дара жұмыс; этикет ережелері. **(мәдени-гигиеналық дағдылар)** | | | | |
| **Балалардың дербес әрекеті** (баяу қимылды ойындар, үстел үсті ойындары, бейнелеу әрекеті, кітаптар қарау және тағы басқа әрекеттер) | **"Қандай пішіндер жасырынды?" дамытушы жаттығуы.**  Мақсат-міндеттер. Балалардың түстерді, пішіндерді қабылдау, зейінін, ойлау қабілеттерін дамыту.  Құралдар: түрлі түсті, көлемдері бірдей көрнекілік жеке геометриялық пішіндер модельдері: үшбұрыш, дөңгелек, шаршы.  - Балалар, пішіндер сендермен тығылмақ ойнайды. Қандай пішіндер тығылғандарын айтайықшы.  Педагог кезегімен түстері бөлек екі немесе үш пішінді бір-бірінің артына жасырады. Балалар пішіндердің көрінген бұрыштары мен қырларына қарап, пішіндерді атайды.  **(сенсорика, сөйлеуді дамыту)** | **Қоршаған ортамен танысудан ойын-жаттығу**  "Қысқы ойынға шығайық".  Мақсат-міндеттер. Балалардың мазмұнды сурет арқылы қысқы ойындар жөнінде ұғымдарын қалыптастыру; сурет мазмұнында аталған кейіпкерлерді байқап, атап, көрсетуге дағдыландыру; сурет тақырыбын ортақ қимыл-әрекеттер аясында бір тұтас оқиға ретінде қабылдауға үйрету. | **Сенсорикадан ойын-жаттығу**  "Қолғап".  Мақсат-міндеттер. Балалардың сенсорлық эталондарды қабылдап, ажырату мүмкіндіктерін қалыптастыру; қолдың ұсақ моторикасын, зейіні мен ақыл-ойын дамыту; жасына сай қарапайым сөйлеу бірліктерін игеру қабілеттерін дамыту. | **Сөйлеуді дамытудан ойын-жаттығу**  "Қуыршақ Данамен серуендеу".  Мақсат-міндеттер. Балаларға қыс қызығы туралы түсінік беру; адамның қысқы киімдерінің атауына үйрете отырып, олардың түрлерімен таныстыру; адамның қыс мезгіліндегі тіршілік ерекшелігі жөнінде ұғымдарын қалыптастыру. Балалардың қысқы киім атаулары арқылы есте сақтауы мен тілін, бақылағыштығы мен зейінін, қабылдау қабілетін дамыту. | **Сурет салудан ойын-жаттығу**  "Қысқы алашадағы қар".  Мақсат-міндеттер. Балаларды қарындашпен көлденең сызық бетіне, "алашаға", кезекпен тұйықталған, көлемі әртүрлі дөңгелектерді алашаның сол жағынан оңға қарай бір-бірінен кейін қойып, тізіп салуға үйрету; салынған сурет объектілерін, "қар ұшқындарының" бір тізбекте болуын бақылауға дағдыландыру; қар туралы ұғымдарын қалыптастыру. |
| **Балалармен жеке жұмыс** | **Өнер бұрышындағы бірлескен әрекет.**  **Жеке жұмыс (мүсіндеу).**  Мақсаты: қолдың ұсақ моторикасын жетілдіру. | **"Сипау арқылы тап" ойыны.**  Мақсат-міндеттер: заттарды сипап-сезу арқылы тану және атауға баулу.  Құрал-жабдықтар: Тәрбиеші жаңа жылдық сыйлықтар туралы толық мәлімет береді. Аяз ата жаңа жылдық сыйлықтарды қапқа салып кетіпті, сендер оларды қаптан шығармай, сипау арқылы табу және атауларын атау.  **(сөйлеуді дамыту, сенсорика)** | **"Көңілді саусақтар" саусаққа арналған жаттығу.**  Мақсат-міндеттер: балалардың ұсақ қол моторикасын, жағымды эмоцияларды дамыту, ересекке деген сенімділікті арттыру.  Оң қолымда бес саусақ (Оң қолының саусақтарын көрсету)  Сол қолымда бес саусақ (Сол қолдың саусақтарын көрсету)  Бәрін қоссақ – он саусақ (Екі қолының саусақтарын қосу)  Оң аяқпен секіремін (Екі аяқпен кезек секіру)  Сол аяқпен секіремін (Орында жүру)  **(сөйлеуді дамыту, дене шынықтыру)** | **"Салғыш ойыншықтармен" ойындар.**  Мақсат-міндеттер: салғыш ойыншықтағы ойықтардың пішіндеріне сай ұсақ бөлшектерді салуға дағдыландыру; ойын, зейінін, қабылдауын, ұсақ қол моторикасын дамыту.  Әр ойыққа кескіні бойынша сәйкес суреттерін тауып салу.  Балалардың жағымды көңіл-күйге бөленуіне мүмкіндік жасау; ойлау қабілетін, зейінін, қол моторикасын дамыту.  Не боп қалды? Не боп қалды?  Пішіндер шашылып қалды!  Қане, жылдам достарым,  Орнына орналастыр!  **(сенсорика)** | **"Қояндар сияқты секіреміз" жаттығуы.**  Мақсат-міндеттер: баланы алға қарай қозғалып, секіруге машықтандыру**.**  **(дене шынықтыру)** |
| **Серуенге дайындық** | **"Киім-кешектер мен аяқ киімді таза ұстау туралы".**  Мақсат-міндеттері: балаларда мәдени-гигиеналық дағдыларды, өз-өзіне қызмет ету дағдыларын қалыптастыру.  Киім-кешектер мен аяқ киімдерді таза ұстаудың маңыздылығы жайлы айту, «тиянақтылық», «ұқыптылық» түсініктерімен таныстыру, киімдегі олқылықты байқауды үйрету. **(мәдени-гигиеналық дағдылар, дербес әрекет)** | | | | |
| **Серуен** | Түскі уақыттаға серуендегі бақылауды жалғастыру. **(қоршаған ортамен танысу, сөйлеуді дамыту, көркем әдебиет)** | | | | |
| **Серуеннен оралу** | **Серуеннен кейін беті-қолымызды сумен тазалап жууға дағдыландыру.**  Сылдырлайды мөлдір су,  Мөлдір суға қолыңды жу.  Жуынсаң сен әрдайым,  Таза бетің, маңдайың.  **(мәдени-гигиеналық дағдылар)** | | | | |
| **Кешкі ас** |  | | | | |
| **Балалардың дербес әрекеті** (баяу қимылды ойындар, үстел үсті ойындары, бейнелеу әрекеті, кітаптар қарау және тағы басқа әрекеттер) | Кітап бұрышында: өткен тақырыптар бойынша суреттерді қарау, сипаттау; ертегілерді есте жаңғырту, кейіпкерлердің сөздерін қайталау. **(коммуникативті дағдылар, сөйлеуді дамыту, қазақ тілі, көркем әдебиет)**  Музыкалық аспаптармен ойындар. Жаңа жыл тақырыбына байланысты әндер. **(музыка)**  Өнер бұрышында жаңа жыл ойыншықтарын бояу суреттерін бояту, аққала мүсіндеу және жапсыру жұмыстарын жасау. **(шығармашылық дағдылар, жапсыру, мүсіндеу, сурет салу)**  Қолдың ұсақ моторикасын дамыту. **(сенсорика)**  Еркін рөлдік ойындар. | | | | |
| **Балалардың үйге қайтуы** (ата-аналарға кеңес) | Әңгімелесу: "2-3 жасар баланың коммуникациялық қабілеттерінің ерекшеліктері", "Баланың денсаулығын нығайту жөнінде". | | | | |